**Ştiam că e sfârşit**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instinctul mă îndemnă câteodată,

o viață toată să o mai respir,

buzele să-ți mai sărut o dată,

parfumul tău din șoapte să-l inspir.

Cum soarta a rămas neiertătoare,

mi-a golit atâtea nopți de vise,

de-ar plânge-n ea tot sufletul ce doare,

prea multe versuri ar mai fi rescrise.

Ştiam că e sfârşit, şi tu ştiai!

dar ne furam din dragoste pe-ascuns,

căzând în gol când ochii-mi sărutai,

nu așteptam niciunul un răspuns.

Parcă s-a stins o primăvară-n noi,

cum ploile ce-n vânturi se răsfrâng,

în suflet am rămas atât de goi,

și-aș vrea mereu în brațe să te strâng.

Autor, Mihail Janto